Ρούλα (όνομα)

Ρούλα, ελληνικό γυναικείο όνομα πολύ συνηθισμένο, που προέρχεται από αφαίρεση συλλαβών από την αρχή γυναικείων υποκοριστικών ονομάτων όπως, Αργυρούλα, Γρηγορούλα, Ζαχαρούλα, Θεοδωρούλα, Πετρούλα, Σταυρούλα κτλ.

Πίσω από το Ρούλα κρύβεται το παραγωγικό επίθημα -ούλα, που χρησιμοποιείται για το σχηματισμό υποκοριστικών θηλυκού γένους, λ.χ. γατ-ούλα, καρδ-ούλα, παιδ-ούλα. Το επίθημα -ούλα προήλθε από το λατινικό -ulla, και παλιότερα γραφόταν με δύο λάμδα (λλ), όπως συμβαίνει σήμερα στην Κύπρο (βλ. κυπριακή διάλεκτος), όπου όμως το διπλό λ προφέρεται, π.χ. Αργυρούλ-λα, Μαρούλ-λα, Γεωργούλ-λα.Νικόλαος Γ. Κοντοσόπουλος, Διάλεκτοι και ιδιώματα της νέας ελληνικής, ανανεωμένη έκδοση, Αθήνα 1994, σ. 28

Ο αρσενικός τύπος του ονόματος, Ρούλης, δεν πολυσυνηθίζεται πια, ίσως εξαιτίας και των νέων σημασιών που απέκτησε η λέξη.«ρούλης», slang

Πρόσωπα με το όνομα
Ρούλα
Ρούλα Αλαβέρα (1942-), Ελληνίδα ποιήτρια 
Ρούλα Γεωργιάδου (1958-), Κύπρια πολιτικός 
Ρούλα (Σταυρούλα) Κακλαμανάκη (1935-2013), Ελληνίδα δικαστικός και πολιτικός  
Ρούλα (Θεοδώρα) Κορομηλά (1957-), Ελληνίδα τηλεπαρουσιάστρια  
Ρούλα (Γρηγορία) Κουκούλου (1916-1916), Ελληνίδα πολιτικός, σύζυγος του Νίκου Ζαχαριάδη  
Ρούλα Μαυρονικόλα (1957-), Κύπρια πολιτικός  
Ρούλα (Πετρούλα) Μούλη (1985-), Ελληνίδα καλαθοσφαιρίστρια  
Ρούλα Πατεράκη (1944-), Ελληνίδα ηθοποιός και σκηνοθέτρια  
Ρούλα (Σταυρούλα) Χριστοπούλου (1957-), Ελληνίδα ηθοποιός και τραγουδίστρια 
Ρούλης
Ρούλης (Θεόδωρος) Παπακωνσταντίνου (1948–1969), συνθέτης και διευθυντής χορωδίας

 Φανταστικοί χαρακτήρες 

 Ρούλα ή Μωρό (Μαργαρίτα Παπαγεωργίου), ορφανό κορίτσι, αντικείμενο του πόθου του αρχηγού (Γιάννης Αργύρης) μιας συμμορίας στον Πειραιά, στην ταινία Ο δράκος (1956) του Νίκου Κούνδουρου 
 Ρούλα (Αντιγόνη Κουκούλη), ζωηρή κόρη του Παντελή (Χρήστος Τσαγανέας), ο οποίος τη στέλνει στον γείτονά του (Μίμης Φωτόπουλος) για συμβουλές ως προς το άλλο φύλο στην ταινία Ο Θόδωρος και το δίκαννο (1962) του Ντίνου Δημόπουλου 
 Ρούλα (Κατερίνα Γιουλάκη), αυστηρή προισταμένη του οίκου μόδας, τον οποιο κληρονομούν τέσσερα άτομα στην ταινία Οι κληρονόμοι (1964) του Γιάννη Δαλιανίδη 
 Ρούλα (Άννα Μαντζουράνη), κοπέλα που μαλώνει με τον αγαπημένο της (Τάκης Μηλιάδης), ενώ ο καλόκαρδος Αγαθοκλής (Θανάσης Βέγγος) σπεύδει να τους συμφιλιώσει στην ταινία Πάρε κόσμε (1967) του Ερρίκου Θαλασσινού 
 Ρούλα Γκραβάνη (Δέσποινα Νικολαΐδου), φίλη της Λίζας (Αλίκη Βουγιουκλάκη), που είναι παντρεμένη και ξαναγράφεται κρυφά από τον άντρα της στο σχολείο στην ταινία Χτυποκάρδια στο θρανίο (1963) του Αλέκου Σακελλάριου 
 Ρούλα (Θεοδώρα) Δουράμπαση (Μαρία Σολωμού), ερωμένη του προέδρου (Γιάννης Μποσταντζόγλου) μιας εταιρείας στην οποία έχει επενδύσει η ίδια αλλά και ο νέος της αγαπημένος (Αλέξης Γεωργούλης) στην ταινία Η φούσκα (2002) του Νίκου Περάκη 
 Ρούλα Κοντολέων (Δήμητρα Ματσούκα), αδελφή ενός ναύτη (Δημήτρης Λιακόπουλος) που ελκύεται ερωτικά από όλες τις γυναίκες του νησιού του, όπου δεν υπάρχουν άλλοι άντρες, στην ταινία Τεστοστερόνη (2004) του Γιώργου Πανουσόπουλου 
 Ρούλα (Σταυρούλα) Κορομηλά (Μαρία Κανελλοπούλου), κρατούμενη των φυλακών Καλάμου όπου εκτελεί χρέση μαγείρισσας, η οποία καταδικάστηκε για τον φόνο του συζύγου της στη σειρά Οι στάβλοι της Εριέτας Ζαΐμη (2002-2004) του ANT1 

Τραγούδι

 «Ρούλλα μου, Μαρούλλα μου», παραδοσιακό τραγούδι της Κύπρου

 Παραπομπές 

 Εξωτερικοί σύνδεσμοι 

Κατηγορία:Γυναικεία ελληνικά ονόματα
Κατηγορία:Υποκοριστικά ονόματα